text: To drenge reddet fra tømmerflådetur
  27 marts 2012 kl. 07.03
  To unge mænd på henholdsvis 16 og 17 år drev mandag aften rundt i Lillebælt på en tømmerflåde, de ikke havde kontrol over.
  De unge fredericianere kontaktede selv deres forældre via medbragte mobiltelefoner, mens en hundelufter, der så tømmerflåden med de to drenge, slog alarm ved 20-tiden mandag aften. Det skriver Fredericia Dagblad på deres hjemmeside.
  
  Reddet i land af brandvæsnet
  En redningsbåd fra Fredericia Brandvæsen reddede de to unge søfarere i land, hvor to betjente fra Sydøstjyllands Politi stod klar for at høre nærmere om det farlige eventyr. 
  Ifølge TV SYDs oplysninger stak de to drenge til havs fordi de kedede sig.
  